
ΤΕΥΧΟΣ ΔΕΥΤΕΡΟ 


Αρ 


. Φύλλου 3949 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Αποδοχή δωρεάς της εταιρείας «ΑΡΙΟΝΑ ΕΛΛΑΣ 
Α.Ε.» προς το Ελληνικό Δημόσιο - Προεδρία της 
Δημοκρατίας. 

2 

3η τροποποίηση της αριθ. 540/18-03-2015 
(ΦΕΚ 666/21-04-2015) απόφασης Σύστασης της 
Επιτροπής Παρακολούθησης του Περιφερειακού 
Επιχειρησιακού Προγράμματος «Ιονίων Νήσων» 
2014-2020. 

3 

Καθιέρωση υπερωριακής εργασίας προσωπικού 
του Δήμου Βόλου. 

4 

Ένταξη με σύμβαση εργασίας Ιδιωτικού Δικαίου 
Αορίστου Χρόνου μέλους Ε.Τ.Ε.Π. του Ιδρύματος, 
που υπηρετεί σε οργανική θέση, σε συνιστώμενη, 
με μετατροπή της θέσης που υπηρετεί, οργανική 
θέση Ιδιωτικού Δικαίου Αορίστου Χρόνου Ε.ΔΙ.Π. 
του Τ.Ε.Ι. Αθήνας, κατ' εφαρμογή της παραγρ. 2 
του άρθρου 20 του ν. 4452/2017. 


ΑΠΟΦΑΣΕΙΣ 

0 ) 

Αποδοχή δωρεάς της εταιρείας «ΑΡΙΟΝΑ ΕΛΛΑΣ 
Α.Ε.» προς το Ελληνικό Δημόσιο - Προεδρία της 
Δημοκρατίας. 

Με την αριθ. ΔΚΠ Α 0016539 ΕΞ 2017/19-10-2017 
απόφαση της Υφυπουργού Οικονομικών, που εκδόθηκε 
σύμφωνα με τις διατάξεις των παρ. 1 και 4 του άρθρου 3 
του ν. 4182/2013 (Α' 185), όπως αναδιατυπώθηκαν και 
ισχύουν με το άρθρο 32 παρ. 2 του ν. 4223/2013 (Α' 287) 
καθώς και των άρθρων 496,498 και 499 ΑΚ, έγινε απο¬ 
δεκτή η από 4-10-2017 πρότασης δωρεάς της εταιρείας 
«ΑΡΙΟΝΑ ΕΑΛΑΣ Α.Ε.» προς το Ελληνικό Δημόσιο - Προε¬ 
δρία της Δημοκρατίας, η οποία συνίσταται στην καθολι¬ 
κή χρηματοδότηση του κόστους του έργου σχεδιασμού, 
ανάπτυξης και τεχνικής υποστήριξης της ιστοσελίδας 
της Προεδρίας της Δημοκρατίας (νννννν.ρΐ'θδίάθΐ'κγ.ςΐ'), 
εκ ποσού δέκα εννέα χιλιάδων πεντακοσίων (19.500,00) 
ευρώ πλέον αναλογούντος Φ.Π.Α. 24%, ήτοι για: (α) τον 
σχεδίασμά και την ανάπτυξη της ιστοσελίδας σε τρεις (3) 


γλώσσες, ποσό δέκα χιλιάδων (10.000,00) ευρώ, (β) την 
ενσωμάτωση τεχνολογίας συμβατής για ΑΜΕΑ, με ειδικό 
χώρο υποστήριξης για τον Τύπο (άοννηΐοθά βγθθ) και 
αναμενόμενο ημερολόγιο δραστηριοτήτων, ποσό δύο 
χιλιάδων πεντακοσίων (2.500,00) ευρώ, (γ) την τεχνική 
υποστήριξη της ιστοσελίδας για κάθε ένα (1) έτος μετά 
την ολοκλήρωση του έργου και μέχρι την 31-12-2019, 
ποσό έξι χιλιάδων (6.000,00) ευρώ και (δ) την εκπαίδευση 
έξι (6) ωρών των αρμοδίων στελεχών της Προεδρίας της 
Δημοκρατίας στο Σύστημα Διαχείρισης Περιεχομένου 
(ΟΜ5) της ιστοσελίδας, ποσό χιλίων (1.000,00) ευρώ. 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθ. 2536 _ (2) 

3η τροποποίηση της αριθ. 540/18-03-2015 
(ΦΕΚ 666/21-04-2015) απόφασης Σύστασης της 
Επιτροπής Παρακολούθησης του Περιφερειακού 
Επιχειρησιακού Προγράμματος «Ιονίων Νήσων» 
2014-2020. 

Ο ΠΕΡΙΦΕΡΕΙΑΡΧΗΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του ν. 4314/2014 «Α) Για τη διαχείρι¬ 
ση, τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020, 
Β) Ενσωμάτωση της Οδηγίας 2012/2017 του Ευρωπαϊκού 
Κοινοβουλίου και του Συμβουλίου της 13ης Ιουνίου 2012 
(ΕΕ I 156/16.6.2012) στο ελληνικό δίκαιο, τροποποίη¬ 
ση του ν. 3419/2005 (ΦΕΚ Α' 297) και άλλες διατάξεις» 
(ΦΕΚ Α' 265) και ιδίως των άρθρων 24, 24Α και 58 
(παρ. 6) αυτού. 

2. Τον Κανονισμό (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό Γε¬ 
ωργικό Ταμείο Αγροτικής Ανάπτυξης και το Ευρωπαϊκό 
Ταμείο Θάλασσας και Αλιείας και περί καθορισμού γενι¬ 
κών διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο, το Ταμείο 
Συνοχής,το Ευρωπαϊκό ΓεωργικόΤαμείο Αγροτικής Ανά- 

πτύξης και το Ευρωπαϊκό Ταμείο Θάλασσας και Αλιείας 
και για την κατάργηση του κανονισμού (ΕΚ) αριθ. 1083/ 
2006, και ιδίως τα άρθρα 47,48,49 και 110 αυτού. 

3. Τον Κανονισμό (ΕΕ) αριθ. 1301/2013 του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 σχετικά με το Ευρωπαϊκό Ταμείο Περιφερει¬ 
ακής Ανάπτυξης και για τη θέσπιση ειδικών διατάξεων 
σχετικά με τον στόχο «Επενδύσεις στην ανάπτυξη και την 
απασχόληση» και για την κατάργηση του κανονισμού 
(ΕΚ) αριθ. 1080/2006. 

4. Τον Κανονισμό (ΕΕ) αριθ. 1304/2013 του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 για το Ευρωπαϊκό Κοινωνικό Ταμείο και την 
κατάργηση του κανονισμού (ΕΚ) αριθ. 1081/2006 του 
Συμβουλίου. 

5. Τον κατ’ εξουσιοδότηση κανονισμό (ΕΕ) αριθ. 240/ 
2014της Επιτροπήςτης 7ης Ιανουάριου 2014 σχετικά με 
τον ευρωπαϊκό κώδικα δεοντολογίας για την εταιρική 
σχέση στο πλαίσιο των ευρωπαϊκών διαρθρωτικών και 
επενδυτικών ταμείων. 

6. Την με αριθμό (1(2014) 10165 ίίηθΙ/18.12.2014 Εκτε¬ 
λεστική απόφαση της Ευρωπαϊκής Επιτροπής για την 
έγκριση ορισμένων στοιχείων του περιφερειακού επι¬ 
χειρησιακού προγράμματος «Ιονίων Νήσων» για στήριξη 
από το ΕυρωπαϊκόΤαμείο Περιφερειακής Ανάπτυξης και 
το Ευρωπαϊκό Κοινωνικό Ταμείο στο πλαίσιο του στό¬ 
χου «Επενδύσεις για την ανάπτυξη και την απασχόληση» 
στην Ελλάδα, ((XI 20140816Μ2ΟΡ0....). 

7. Την με αριθ. 41538/ 4-12-2000 (ΦΕΚ Β' 1501/ 
8-12-2000) κοινή υπουργική απόφαση για τη σύσταση 
της Ειδικής Υπηρεσίας Ενδιάμεσης Διαχειριστικής Αρχής 
της Περιφέρειας Ιονίων Νήσων, όπως τροποποιήθηκε 
και ισχύει. 

8. Το π.δ. 4/2002 (ΦΕΚ Α' 3) «Εκτέλεση ενεργειών τε¬ 
χνικής βοήθειας - στήριξης και διαχείριση αντίστοιχων 
πόρων». 

9. Την εισήγηση της Ειδικής Υπηρεσίας Διαχείρισης ΕΠ 
Περιφέρειας Ιονίων Νήσων. 

10. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

11. Την αριθ. 1000/209/2015/29-6-2015 επιστολή του 
Αναπληρωτή Υπουργού του Υπουργείου Οικονομίας, 
Υποδομών, Ναυτιλίας και Τουρισμού. 

12. Την αριθ. ΓΓΓΜ-116/14-7-2015 επιστολή του Γενι¬ 
κού Γραμματέα Αιγαίου και Νησιωτικής Πολιτικής. 

13. Την αριθ. 540/18-03-15 (ΦΕΚ 666/21 -04-2015) από¬ 
φαση συγκρότησης της Επιτροπής Παρακολούθησης 
του Περιφερειακού Επιχειρησιακού Προγράμματος Ιο- 
νίων Νήσων 2014-2020. 

14. Την αριθ. οικ. 521/11 -3-2016 (ΦΕΚ 1524/30-05-2016) 
απόφαση Περιφερειάρχη Ι.Ν. για την 1 η τροποποίηση 
της αριθ. 540/18-03-2015 (ΦΕΚ 666/21-04-2015) απόφα¬ 
σης σύστασηςτης Επ.Πα. ΠΕΠ Ιονίων Νήσων 2014-2020. 

15. Το από 8/9/2016 θ-ιπθΜ της Ειδικής Υπηρεσίας Θε¬ 
σμικής Υποστήριξης περί συστάσεως Επιτελικών Δομών 
ΕΣΠΑ. 

16. Το αριθ. 2617/1-11-2016 έγγραφο της Γενικής Γραμ¬ 
ματείας για την Καταπολέμηση της Διαφθοράς. 


17.Το αριθ. 318/ΣΧ89/20-3-2017 έγγραφο της Γενικής 
Γραμματείας Ψηφιακής Πολιτικής. 

Ιδ.Τοαριθ. 1110/9-10-2017 έγγραφο της Γενικής Γραμ¬ 
ματείας Ψηφιακής Πολιτικής, αποφασίζουμε: 

Την3ητροποποίησητηςαριθ.540/18-03-2015(ΦΕΚ666/ 
21-04-2015) απόφασης συγκρότησης της Επιτροπής 
Παρακολούθησης του Περιφερειακού Επιχειρησιακού 
Προγράμματος Ιονίων Νήσων 2014-2020 η οποία έχει 
πλέον ως ακολούθως: 

Άρθρο 1 

Συγκρότηση της Επιτροπής Παρακολούθησης 
του Περιφερειακού Επιχειρησιακού 
Προγράμματος «Ιονίων Νήσων» 2014-2020 

Συγκροτείται Επιτροπή Παρακολούθησης του Περιφε¬ 
ρειακού Επιχειρησιακού Προγράμματος «Ιονίων Νήσων» 
2014-2020, αποτελούμενη από τους κάτωθι: 

I. Πρόεδρος της Επιτροπής Παρακολούθησης του Πε¬ 
ριφερειακού Επιχειρησιακού Προγράμματος «Ιονίων Νή¬ 
σων» 2014-2020 είναι ο Περιφερειάρχης Ιονίων Νήσων, 
ο οποίος αναπληρώνεται στα καθήκοντα του από τον 
Αντιπεριφερειάρχη Π.Ε. Κεφαλλονιάς- Ιθάκης. 

II. Μέλη 1 της Επιτροπής Παρακολούθησης του Π.Ε.Π. 
«Ιονίων Νήσων» 2014-2020 με δικαίωμα ψήφου είναι: 

(α) Εκπρόσωποι των αρχών διαχείρισης, συντονισμού 
και πιστοποίησης 

1.0 Γενικός Γραμματέας Δημοσίων επενδύσεων - ΕΣΠΑ 
του Υπουργείου Οικονομίας, Υποδομών, Ναυτιλίας και 
Τουρισμού με αναπληρωτή τον προϊστάμενο της Εθνικής 
Αρχής Συντονισμού ΕΣΠΑ (ΕΑΣ). 

2.0 Προϊστάμενος της Ειδικής Υπηρεσίας Διαχείρισης 
ΕΠ Περιφέρειας Ιονίων Νήσων, με αναπληρωτή τον Προ¬ 
ϊστάμενο της Μονάδας Α' της ιδίας υπηρεσίας. 

3. Εκπρόσωπος της Ειδικής Υπηρεσίας Συντονισμού 
της Εφαρμογής (ΕΥΣΕ) της Εθνικής Αρχής Συντονισμού 
ΕΣΠΑ (ΕΑΣ). 

4. Εκπρόσωπος της Ειδικής Υπηρεσίας Συντονισμού 
και Παρακολούθησης Δράσεων Ευρωπαϊκού Κοινωνι¬ 
κού Ταμείου (ΕΥΣΕΚΤ) της Εθνικής Αρχής Συντονισμού 
ΕΣΠΑ (ΕΑΣ). 

5. Εκπρόσωπος της Ειδικής Υπηρεσίας Αρχή Πιστο¬ 
ποίησης και Εξακρίβωσης Συγχρηματοδοτούμενων 
Προγραμμάτων. 

(β) Εκπρόσωποι δημοσίων αρχών, ειδικών υπηρεσιών 
και επιτελικών δομών Υπουργείων και της ΜΟΔ. 

6. Εκπρόσωπος της Ειδικής Υπηρεσίας Διαχείρισης του 
Προγράμματος Αγροτικής Ανάπτυξης 2014 - 2020. 

7. Εκπρόσωπος της Ειδικής Υπηρεσίας Διαχείρισης του 
Προγράμματος Αλιείας και Θάλασσας 2014 - 2020. 

8. Εκπρόσωπος της Γενικής Γραμματείας Έρευνας και 
Τεχνολογίας. 

9. Εκπρόσωπος της Γενικής Γραμματείαςγια την Κατα¬ 
πολέμηση της Διαφθοράς. 

10. Εκπρόσωπος της Κεντρικής Μονάδας Κρατικών 
Ενισχύσεων (ΚΕΜΚΕ) του Υπ ουργείου Οικονομικών. 

1 Για τη σύνθεση της Επιτροπής Παρακολούθησης λαμβάνε- 
ται υπόψη ο Κανονισμός (ΕΕ) 240/2014 της Επιτροπής σχετικά με 
τον ευρωπαϊκό κώδικα δεοντολογίας για την εταιρική σχέση στο 
πλαίσιο των ευρωπαϊκών διαρθρωτικών και επενδυτικών ταμείων. 

11. Εκπρόσωπος της Γενικής Γραμματέας Ισότητας των 
Φύλων του Υπουργείου Εσωτερικών και Διοικητικής Ανα¬ 
συγκρότησης. 

12. Εκπρόσωπο της Γενικής Γραμματείας Αιγαίου και 
Νησιωτικής Πολιτικής. 

13. Εκπρόσωπος της ΜΟΔ ΑΕ. 

14. Εκπρόσωπος της Επιτελικής Δομής ΕΣΠΑ Υπουρ¬ 
γείου Υποδομών, Μεταφορών και Δικτύων (τομέας Υπο¬ 
δομών και Μεταφορών). 

15. Εκπρόσωπος της Επιτελικής Δομής ΕΣΠΑ Υπουρ¬ 
γείου Υποδομών, Μεταφορών και Δικτύων (τομέαςΤΠΕ). 

16. Εκπρόσωπος της Επιτελικής Δομής ΕΣΠΑ του 
Υπουργείου Περιβάλλοντος και Ενέργειας (τομέας Πε¬ 
ριβάλλοντος). 

17. Εκπρόσωπος της Επιτελικής Δομής ΕΣΠΑ του 
Υπουργείου Περιβάλλοντος και Ενέργειας (τομέας Ενέρ¬ 
γειας). 

18. Εκπρόσωπος της Επιτελικής Δομής ΕΣΠΑ του 
Υπουργείου Παιδείας, Έρευνας και θρησκευμάτων (το¬ 
μέας Παιδείας). 

19. Εκπρόσωπος της Επιτελικής Δομής ΕΣΠΑ του 
Υπουργείου Πολιτισμού και Αθλητισμού. 

20. Εκπρόσωπος της Επιτελικής Δομής ΕΣΠΑ του 
Υπουργείου Οικονομίας, Ανάπτυξης και Τουρισμού (το¬ 
μέας Τουρισμού). 

21. Εκπρόσωπος της Επιτελικής Δομής ΕΣΠΑ του 
Υπουργείου Εσωτερικών και Διοικητικής Ανασυγκρό¬ 
τησης (τομέας Διοικητικής Μεταρρύθμισης και Ηλεκτρο¬ 
νικής Διακυβέρνησης). 

22. Εκπρόσωπος της Επιτελικής Δομής ΕΣΠΑ του 
Υπουργείου Εσωτερικών και Διοικητικής Ανασυγκρό¬ 
τησης (τομέας Εσωτερικών). 

23. Εκπρόσωπος της Επιτελικής Δομής ΕΣΠΑ του 
Υπουργείου Υγείας. 

24. Εκπρόσωπος της Επιτελικής Δομής ΕΣΠΑ του 
Υπουργείου Εργασίας, Κοινωνικής Ασφάλισης και Αλ¬ 
ληλεγγύης (τομέας Απασχόλησης και Κοινωνικής Οικο¬ 
νομίας). 

25. Εκπρόσωπος της Επιτελικής Δομής ΕΣΠΑ του 
Υπουργείου Εργασίας, Κοινωνικής Ασφάλισης και Αλ¬ 
ληλεγγύης (τομέας Κοινωνικής Αλληλεγγύης). 

26. Εκπρόσωπος της Επιτελικής Δομής ΕΣΠΑ του 
Υπουργείου Ναυτιλίας και Νησιωτικής Πολιτικής. 

27. Εκπρόσωπος της Γενικής Γραμματείας για την Κα¬ 
ταπολέμηση της Διαφθοράς. 

28. Εκπρόσωπος της Γενικής Γραμματείας Ψηφιακής 
Πολιτικής. 

(γ) Εκπρόσωποι αυτοδιοίκησης, της Ένωσης Περιφε¬ 
ρειών Ελλάδας (ΕΝΠΕ) και της Κεντρικής Ένωσης Δήμων 
(ΚΕΔΕ). 

29. Εκπρόσωπος της Κεντρικής Ένωσης Δήμων Ελλά¬ 
δας (ΚΕΔΕ). 

30. Εκπρόσωπος των Δήμων της Π.Ε. Κέρκυρας. 

31. Εκπρόσωπος των Δήμων της Π.Ε. Λευκάδας. 

32. Εκπρόσωπος των Δήμων των Π.Ε. Κεφαλλονιάς και 
Ιθάκης. 

33. Εκπρόσωπος των Δήμων της Π.Ε. Ζακύνθου. 

34. Εκπρόσωπος της Ένωσης Περιφερειών Ελλάδας 
(ΕΝΠΕ). 


(δ) Εκπρόσωποι των οικονομικών και κοινωνικών εταί¬ 
ρων και των μη κυβερνητικών οργανώσεων. 

35. Εκπρόσωπος του Περιφερειακού Επιστημονικού 
Συμβουλίου Έρευνας και Καινοτομίας. 

36. Εκπρόσωποι (2) του Δικτύου για την Στρατηγική 
«Έξυπνης Εξειδίκευσης» της Π.Ι.Ν. 

37. Εκπρόσωπος της Εθνικής Συνομοσπονδίας Ατόμων 
με Αναπηρία (ΕΣΑΜΕΑ). 

38. Εκπρόσωπος της Γενικής Συνομοσπονδίας Εργα¬ 
τών Ελλάδος (ΓΣΕΕ). 

39. Εκπρόσωπος της Γενικής Συνομοσπονδίας Επαγ- 
γελματιών Βιοτεχνών Εμπόρων Ελλάδας (ΓΣΕΒΕΕ). 

40. Εκπρόσωπος της Κεντρικής Ένωσης Επιμελητηρίων 
(ΚΕΕ). 

41. Εκπρόσωπος του Συνδέσμου ΕλληνικώνΤουριστι- 
κών Επιχειρήσεων (ΣΕΤΕ). 

42. Εκπρόσωπος του Ξενοδοχειακού Επιμελητηρίου 
Ελλάδας (ΞΕΕ). 

43. Εκπρόσωπος του Τεχνικού Επιμελητηρίου Ελλάδος 
(ΤΕΕ). 

44. Εκπρόσωπος του Οικονομικού Επιμελητηρίου Ελ¬ 
λάδος (ΟΕΕ). 

45. Εκπρόσωπος του Γεωτεχνικού Επιμελητηρίου 
(ΓΕΩΤΕΕ). 

46. Εκπρόσωπος του Συνδέσμου Πληροφορικής και 
Επικοινωνιών Ελλάδος (ΣΕΠΕ). 

47. Εκπρόσωπος της Ομοσπονδίας Εθελοντικών μη 
Κυβερνητικών Οργανώσεων. 

48. Εκπρόσωπος Πανελλήνιας Ομοσπονδίας Κοι.Σ.Π.Ε. 

49. Εκπρόσωπος του Δικτύου Μικρών Νησιών Ελλά¬ 
δας. 

(ε) Εκπρόσωποι των ενδιάμεσων φορέων που διαχει¬ 
ρίζονται τμήματα του προγράμματος, 

50. Εκπρόσωποι Ενδιάμεσων Φορέων Διαχείρισης. 

III. Στην Επιτροπή Παρακολούθησης του Περιφερει¬ 
ακού Επιχειρησιακού Προγράμματος «Ιονίων Νήσων» 
2014-2020 συμμετέχουν χωρίς δικαίωμα ψήφου οι ακό¬ 
λουθοι: 

1. Εκπρόσωπος της Επιτροπής Δημοσιονομικού Ελέγ¬ 
χου (ΕΔΕΑ). 

2. Εκπρόσωπος της Γενικής Διεύθυνσης Δημοσίων 
Επενδύσεων. 

3. Εκπρόσωποι της Ευρωπαϊκής Επιτροπής. 

4. Εκπρόσωπος της Ευρωπαϊκής Τράπεζας Επενδύσε¬ 
ων. 

5. Εκπρόσωποι των Ειδικών υπηρεσιών της Εθνικής 
Αρχής Συντονισμού. 

6. Εκπρόσωποι των Ομάδων Τοπικής Δράσης (ΟΤΔ) 
για προγράμματα Τοπικής Ανάπτυξης με Πρωτοβουλία 
Τοπικών Κοινοτήτων (ΤΑΠΤΟΚ). 

7. Εκπρόσωπος της Ειδικής Υπηρεσίας Διαχείρισης 
των ΕΠ του στόχου Ευρωπαϊκής Εδαφικής Συνεργασίας. 

8. Προϊστάμενος Γενικής Δ/νσης Αναπτυξιακού Προ¬ 
γραμματισμού, Περιβάλλοντος και Υποδομών Π.Ι.Ν. 

IV. Τα μέλη της Επιτροπής Παρακολούθησης, σε πε¬ 
ρίπτωση απουσίας ή κωλύματος, αναπληρώνονται από 
τους αναπληρωτές τους. Κάθε φορέας που εκπροσωπεί- 

ται στην Επιτροπή Παρακολούθησης του Π.Ε.Π. «Ιονίων 
Νήσων» 2014-2020 ορίζει εγγράφως και γνωστοποιεί 
στην Ειδική Υπηρεσία Διαχείρισης του ΕΠ Περιφέρειας 
Ιονίων Νήσων τον εκπρόσωπο και τον αναπληρωτή του, 
δηλώνοντας αντίστοιχα και τις ηλεκτρονικές διευθύν¬ 
σεις επικοινωνίας, οι οποίες θα χρησιμοποιηθούν για την 
πρόσβαση στην επιχειρησιακή πλατφόρμα «ΔΙΑΥΛΟΣ». 
Η ίδια διαδικασία ακολουθείται κάθε φορά που υπάρχει 
αντικατάσταση εκπροσώπου. Σε περίπτωση κωλύμα¬ 
τος και του αναπληρωματικού μέλους για συμμετοχή σε 
κάποια συνεδρίαση της Επιτροπής Παρακολούθησης, 
δύναται να ορίζεται εξουσιοδοτημένο πρόσωπο για συμ¬ 
μετοχή στη συγκεκριμένη συνεδρίαση. 

V. Στις συνεδριάσεις της Επιτροπής Παρακολούθησης 
μπορούν να προσκαλούνται μη μόνιμα μέλη, όπως ειδι¬ 
κοί επιστήμονες ή εμπειρογνώμονες. Επίσης δύνανται να 
συμμετέχουν ως παρατηρητές στελέχη των Υπουργείων, 
της Περιφέρειας, των Δήμων και λοιπών φορέων. 

Άρθρο 2 

Αποστολή της Επιτροπής Παρακολούθησης του Πε¬ 
ριφερειακού Επιχειρησιακού Προγράμματος «Ιονίων 
Νήσων» 2014-2020. 

I. Η Επιτροπή Παρακολούθησης έχει ως αποστολή να 
παρακολουθεί την εφαρμογή και την πρόοδο του Π.Ε.Π. 
«Ιονίων Νήσων» 2014-2020, σύμφωνα με τα άρθρα 47, 
48,49 και 110 του Κανονισμού (ΕΕ) αριθ. 1303/2013 κα¬ 
θώς και να εγκρίνει την εξειδίκευσή του. 

II. Ειδικότερα, η Επιτροπή Παρακολούθησης εξετάζει: 

1. τα δημοσιονομικά στοιχεία, τους κοινούς και ειδι¬ 
κούς δείκτες του προγράμματος, συμπεριλαμβανομένων 
των μεταβολών στις τιμές των δεικτών αποτελεσμάτων, 
καθώς και κάθε άλλο ζήτημα/ στοιχείο σχετικό με την 
εφαρμογή του Προγράμματος και την πρόοδο ως προς 
την επίτευξη των ποσοτικά προσδιορισμένων στόχων 
και των ορόσημων που ορίζονται στο πλαίσιο επιδόσε¬ 
ων και, κατά περίπτωση, τα αποτελέσματα ποιοτικών 
αναλύσεων, 

2. όλα τα λοιπά ζητήματα που επηρεάζουν την επίδοση 
του Επιχειρησιακού Προγράμματος, 

3. την πρόοδο στην εφαρμογή του σχεδίου αξιολόγη¬ 
σης και την παρακολούθηση των συμπερασμάτων των 
αξιολογήσεων, 

4. την υλοποίηση της στρατηγικής επικοινωνίας, 

5. την υλοποίηση μεγάλων έργων, 

6. την υλοποίηση προγραμμάτων Ολοκληρωμένων 
Εδαφικών Επενδύσεων και Τοπικής Ανάπτυξης με Πρω¬ 
τοβουλία Τοπικών Κοινοτήτων, 

7. την τυχόν υλοποίηση κοινών σχεδίων δράσης, 

8. τις δράσεις για την προώθηση της ισότητας μεταξύ 
ανδρών και γυναικών, των ίσων ευκαιριών, την κατα¬ 
πολέμηση των διακρίσεων, συμπεριλαμβανομένης της 
προσβασιμότητας για τα άτομα με αναπηρίες, 

9. τις δράσεις για την προώθηση της βιώσιμης ανά¬ 
πτυξης, 

10. την πρόοδο των δράσεων που αφορούν στην τή¬ 
ρηση των εκ των προτέρων αιρεσιμοτήτων που σχετί¬ 
ζονται με το Π.Ε.Π., εφόσον αυτές δεν είχαν εκπληρωθεί 
κατά την ημερομηνία υποβολής του Π.Ε.Π., 


11. την εφαρμογή μέσων χρηματοοικονομικής τεχνι¬ 
κής, συμπεριλαμβανομένων των εκ των προτέρων αξι¬ 
ολογήσεων, των εγγράφων στρατηγικής, της μεθοδολο¬ 
γίας για τις δαπάνες/ αμοιβές διαχείρισης και τις ετήσιες 
εκθέσεις σχετικά με τις πραγματοποιηθείσες πληρωμές 
των δαπανών αυτών, 

12. τις ετήσιες εκθέσεις ελέγχου ή τμήμα αυτών που 
αφορούν στο οικείο Περιφερειακό Επιχειρησιακό Πρό¬ 
γραμμα. 

III. Η Επιτροπή Παρακολούθησης εξετάζει και εγκρίνει: 

1. την εξειδίκευσή του Περιφερειακού Επιχειρησιακού 
Προγράμματος και κάθε αναθεώρηση της, 

2. τη μεθοδολογία και τα κριτήρια επιλογής των πρά¬ 
ξεων, 

3. τη μεθοδολογία και τα κριτήρια επιλογής Ομάδων 
Τοπικής Δράσης (ΟΤΔ) για προγράμματα ΤΑΠΤΟΚ, 

4. τη μεθοδολογία καιτα κριτήριαεπιλογήςτωνστρα¬ 
τηγικών των Ολοκληρωμένων Χωρικών Επενδύσεων, 

5. τις ετήσιες και τις τελικές εκθέσεις υλοποίησης, 

6. το σχέδιο αξιολόγησης για το Περιφερειακό Επιχει¬ 
ρησιακό Πρόγραμμα και κάθε τροποποίησή του, 

7. τη στρατηγική επικοινωνίας για το Περιφερειακό 
Επιχειρησιακό Πρόγραμμα και κάθε τροποποίησή της 

8. κάθε πρόταση της ΕΥΔΕΠ Περιφέρειας Ιονίων Νήσων 
για τροποποίηση του Επιχειρησιακού Προγράμματος 
πριν την υποβολή της στην Ευρωπαϊκή Επιτροπή. 

IV. Η Επιτροπή Παρακολούθησης του Π.Ε.Π. «Ιονίων 
Νήσων» 2014-2020 για την άσκηση των καθηκόντων 
της, έχει δικαίωμα πληροφόρησης για όλες τις παρεμβά¬ 
σεις του Π.Ε.Π. Ειδικότερα, κατόπιν αιτήματος της, έχει 
δικαίωμα πρόσβασης σε όλα τα έγγραφα που αφορούν 
στην επιλογή καθώς και την υλοποίηση των πράξεων, 
τηρουμένου του θεσμικού πλαισίου σε θέματα εμπιστευ¬ 
τικότητας και προστασίας ευαίσθητων προσωπικών δε¬ 
δομένων. 

Άρθρο 3 

Λειτουργία της Επιτροπής Παρακολούθησης 
του Περιφερειακού Επιχειρησιακού Προγράμματος 
«Ιονίων Νήσων» 2014-2020 

I. Η Επιτροπή Παρακολούθησης θεσπίζει τον εσωτε¬ 
ρικό κανονισμό λειτουργίας της κατόπιν εισήγησης της 
Ειδικής Υπηρεσίας Διαχείρισης του ΕΠ Περιφέρειας Ιο- 
νίων Νήσων σύμφωνα με τις οδηγίες της Εθνικής Αρχής 
Συντονισμού. 

Η Επιτροπή Παρακολούθησης εγκρίνει τον εσωτερικό 
κανονισμό λειτουργίας της κατά την πρώτη συνεδρίασή 
της. 

II. Οι δαπάνες για τη λειτουργία της Επιτροπής Παρα¬ 
κολούθησης καλύπτονται από τον προϋπολογισμό της 
Τεχνικής Βοήθειας του Π.Ε.Π. «Ιονίων Νήσων». 

Η ισχύς της παρούσας αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 23 Οκτωβρίου 2017 
Ο Περιφερειάρχης 
ΘΕΟΔΩΡΟΣ ΓΑΛΙΑΤΣΑΤΟΣ 

Αριθ. 93351 _ (3) 

Καθιέρωση υπερωριακής εργασίας προσωπικού 
του Δήμου Βόλου. 

Ο ΔΗΜΑΡΧΟΣ ΒΟΛΟΥ 

Έχοντας υπόψη: 

1 .Τις διατάξεις των άρθρων 48 και 176 του ν. 3584/2007 
«Κώδικας Κατάστασης Δημοτικών και Κοινοτικών υπαλ¬ 
λήλων» όπως ισχύουν, καθώς και τις διατάξεις του άρ¬ 
θρου 20 του ν. 4354/2015 (ΦΕΚ176/Α716-12-2015) «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», σύμφωνα με τις οποίες ρυθμίζεται, 
από 1/1/2016, το θέμα της απασχόλησης του προσωπι¬ 
κού, μεταξύ άλλων και των Ο.Τ.Α., πέρα από το υποχρε¬ 
ωτικό ωράριο εργασίας, για την αντιμετώπιση εποχικών, 
έκτακτων ή επειγουσών υπηρεσιακών αναγκών, καθώς 
και για την εξυπηρέτηση των αναγκών των υπηρεσιών 
που λειτουργούν σε 24ωρη βάση ή όλες τις ημέρες του 
μήνα. 

2. Το γεγονός ότι, σύμφωνα με τις διατάξεις της παρ. 1 
του άρθρου 7 του ν. 4354/2015, στο πεδίο εφαρμογής 
του εν λόγω νόμου εμπίπτει το μόνιμο προσωπικό, κα¬ 
θώς και το προσωπικό ιδιωτικού δικαίου αορίστου και 
ορισμένου χρόνου. 

3. Την αριθ. 2/31029/ΔΕΠ/6-5-2016 (ΑΔΑ: ΩΛ9ΣΗ- 
0ΝΜ) αναθεωρημένη εγκύκλιο του Υπουργείου Οικο¬ 
νομικών με την οποία δίνονται οδηγίες για την εφαρμογή 
των προαναφερόμενων διατάξεων. 

4. Τ ις διατάξεις της παρ. 1 του άρθρου 20του ν. 4354/ 
2015, σύμφωνα με τις οποίες οι αποφάσεις καθιέρωσης 
υπερωριακής εργασίας δημοσιεύονται στην Εφημερίδα 
της Κυβερνήσεως και ισχύουν από τη δημοσίευσή τους. 

5. Το αριθ. 91601/17-10-2017 έγγραφο του αναπλη¬ 
ρωτή του Προϊσταμένου της Διεύθυνσης Πρασίνου, στο 
οποίο επισημαίνεται η αναγκαιότητα υπερωριακής απα¬ 
σχόλησης προσωπικού, που υπηρετεί με σχέση εργασίας 
ιδιωτικού δικαίου ορισμένου χρόνου, κατά τους μήνες 
Νοέμβριο και Δεκέμβριο του έτους 2017, προκειμένου 
να διεκπεραιωθούν εργασίες που αφορούν στην αποψί¬ 
λωση, καθαρισμό και αποκομιδή προϊόντων πρασίνου 
στους αύλειους χώρους σχολείων κατά τις πρωινές ώρες 
προς αποφυγή όχλησης και στις κεντρικές αρτηρίες και 
οδούς σε ώρες μειωμένης κίνησης οχημάτων, καθώς 
και για εργασίες σε νησίδες και πεζοδρόμια σε ώρες 
που μπορούν να κινηθούν τα οχήματα της υπηρεσίας 
(υδροφόρες, τηλεσκοπικό καλαθοφόρο), χωρίς να δημι¬ 
ουργούν πρόβλημα στην κυκλοφορία, λόγω του όγκου 
τους και των πολλαπλών στάσεων. Επιπλέον, έκτακτα 
περιστατικά (πυρκαγιές, πλημμύρες, πτώσεις δένδρων) 
που προκαλούνται από καιρικά φαινόμενα (υψηλές θερ¬ 
μοκρασίες, ισχυροί άνεμοι, χιόνια, βροχές) επιβάλλουν 
την κινητοποίηση της υπηρεσίας για την άμεση αντιμε¬ 
τώπισή τους. 

6. Την ύπαρξη σχετικών πιστώσεων στους κωδικούς 
του προϋπολογισμού του Δήμου Βόλου οικονομικού 
έτους 2017. 

7. Την αριθ. 847/2015 απόφαση του Δημοτικού Συμ¬ 
βουλίου Βόλου (ΑΔΑ: 7Χ7ΓΩ96-ΠΣΛ) με την οποία ορί¬ 


στηκε ο Αντιδήμαρχος Αθανάσιος Θεοδώρου να ασκεί τα 
καθήκοντα του Δημάρχου, σε εφαρμογή των διατάξεων 
της παρ. 2 του άρθρου 89 του ν. 3463/2006, αποφασί¬ 
ζουμε: 

Καθιερώνουμε την υπερωριακή απασχόληση προσω¬ 
πικού της Υπηρεσίας Πρασίνου του Δήμου, που υπηρετεί 
με σχέση εργασίας ιδιωτικού δικαίου ορισμένου χρό¬ 
νου, κατά τους μήνες Νοέμβριο και Δεκέμβριο του έτους 
2017, προκειμένου να αντιμετωπιστούν υπηρεσιακές 
ανάγκες, όπως αυτές αναλυτικά εκτέθηκαν στο σκεπτικό 
της παρούσας απόφασης, ως εξής: 


Προτεινόμενος 
αριθμός υπαλλήλων ΙΔΟΧ 

Ωρες υπερωριακής 
απογευματινής 
εργασίας 

Δέκα (10) 

εργάτες καθαριότητας ΥΕ 

400 

Δύο (2 οδηγοί ΔΕ 

80 

Πέντε (5) κηπουροί ΔΕ 

200 

Ένας (1) χειριστής 
καλαθοφόρου οχήματος ΔΕ 

40 

Ένας (1) χειριστής τρακτέρ ΔΕ 

40 


Σύνολο ωρών απασχόλησης: 760 
Ενδεικτική οικονομική επιβάρυνση: 2.220,00 € 
Κωδικός Πίστωσης που θα επιβαρυνθεί: 35-6042.001 
ποσού 3.000,00 € 

Η κατανομή των ωρών απασχόλησης θα γίνεται ανάλο¬ 
γα με τις ανάγκες της Υπηρεσίας και, σε κάθε περίπτωση, 
λαμβανομένων υπόψη των χρονικών ορίων της παρ. Α-2 
του άρθρου 20 του ν. 4354/2015, σύμφωνα με τα οποία 
η υπερωριακή απασχόληση ορίζεται μέχρι 120 ώρες/ 
εξάμηνο, για κάθε υπάλληλο. 

Η χορήγηση της υπερωριακής αποζημίωσης θα γίνεται 
με βεβαίωση του οικείου Διευθυντή περί της υπερωρια- 
κής απασχόλησης των υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από την ημερομηνία δημο¬ 
σίευσής της. 

Βόλος, 23 Οκτωβρίου 2017 
Ο Ασκών καθήκοντα Δημάρχου 
ΑΘΑΝΑΣΙΟΣ ΘΕΟΔΩΡΟΥ 


Αριθ. Φδ.5/8730 (4) 

Ένταξη με σύμβαση εργασίας Ιδιωτικού Δικαίου 
Αορίστου Χρόνου μέλους Ε.Τ.Ε.Π. του Ιδρύματος, 
που υπηρετεί σε οργανική θέση, σε συνιστώμενη, 
με μετατροπή της θέσης που υπηρετεί, οργανική 
θέση Ιδιωτικού Δικαίου Αορίστου Χρόνου Ε.ΔΙ.Π. 
του Τ.Ε.Ι. Αθήνας, κατ' εφαρμογή της παραγρ. 2 
του άρθρου 20 του ν. 4452/2017. 

Η ΠΡΥΤΑΝΗΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ ΑΘΗΝΑΣ 

Έχοντας υπόψη: 

1. Τις διατάξεις του ν. 1404/1983 (ΦΕΚ 173/τ. Α7 

24-11-1983) «Δομή και λειτουργία των Τεχνολογικών 
Εκπαιδευτικών Ιδρυμάτων (Τ.Ε.Ι.)». 

2. Τις διατάξεις του ν. 4009/2011 (ΦΕΚ 195/τ. Α7 
06-06-2011) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των Ανώτατων 
Εκπαιδευτικών Ιδρυμάτων» και ιδίως την περίπτ. γ της 
παρ. 2 του άρθρου 29 αυτού. 

3. Τις διατάξεις του άρθρου 28, παραγρ. 4 του 
ν.4305/2014(ΦΕΚ237/τ.Α'/21-10-2014) «Ανοικτή διάθεση 
και περαιτέρω χρήση εγγράφων, πληροφοριών και 
δεδομένων του δημόσιου τομέα, τροποποίηση του 
ν. 3448/2006 (Α' 57), προσαρμογή της εθνικής νομοθε¬ 
σίας στις διατάξεις της Οδηγίας 2013/37/ΕΕ του Ευρω¬ 
παϊκού Κοινοβουλίου και του Συμβουλίου, περαιτέρω 
ενίσχυση της διαφάνειας, ρυθμίσεις θεμάτων Εισαγωγι¬ 
κού Διαγωνισμού Ε.Σ.Δ.Δ.Α. και άλλες διατάξεις». 

4. Τις διατάξεις του ν. 4354/2015 (ΦΕΚ 176/τ. Α'/ 
16-12-2015) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

5. Τις διατάξεις του άρθρου 68, παραγρ. 3, περίπτωση 2 
του ν. 4235/2014 (ΦΕΚ 32/τ. Α'/Τ 1 -02-2014) «Διοικητικά 
μέτρα, διαδικασίες και κυρώσεις στην εφαρμογή της 
ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» σε 
συνδυασμό με τις διατάξεις του άρθρου 55, παραγρ. 2 
του ν. 4264/2014 (ΦΕΚ 118/τ. Α'/15-05-2014) «Άσκηση 
εμπορικών δραστηριοτήτων εκτός καταστήματος και 
άλλες διατάξεις» όπως αντικαταστάθηκε με τις διατάξεις 
του άρθρου 27, παραγρ. 5 του ν. 4386/2016 (ΦΕΚ 83/ 
τ. Α'/11 -05-2016) «Ρυθμίσεις για την έρευνα και άλλες 
διατάξεις». 

6. Τις διατάξεις του άρθρου 20, παραγρ. 2 του ν. 4452/ 
2017 (ΦΕΚ 17/τ. Α'/15-02-2017) «Ρύθμιση θεμάτων του 
Κρατικού Πιστοποιητικού Γλωσσομάθειας, της Εθνικής 
Βιβλιοθήκης της Ελλάδας και άλλες διατάξεις». 

7. Την με αριθ. πρωτ. 59950/Ζ2/06-04-2017/ 
Τ.Ε.Ι.-Α.3294/07-4-2017 (ΑΔΑ: ΨΛΓ34653ΠΣ-ΓΝ7) εγκύ¬ 
κλιο του Υπουργού Παιδείας, Έρευνας και Θρησκευμά¬ 
των με θέμα: «Οδηγίες σχετικά με την υλοποίηση και 
την εφαρμογή των περιεχομένων στο άρθρο 20 του 
ν. 4452/2017 (Α' 17) διατάξεων, που αφορούν στις κατη¬ 
γορίες προσωπικού Ε.Ε.Π., Ε.ΔΙ.Π. και Ε.Τ.Ε.Π. των Ανώτα¬ 
των Εκπαιδευτικών Ιδρυμάτων της Χώρας». 

8. Τ ις διατάξεις του άρθρου 27, παραγρ. 3 του ν. 4386/ 
2016 (ΦΕΚ 83/τ. Α'/11 -05-2016) «Ρυθμίσεις για την έρευ¬ 
να και άλλες διατάξεις». 

9. Τις διατάξειςτου άρθρου 2 του ν. 4473/2017 (ΦΕΚ 78/ 
τ.Α730-05-2017) «Μέτρα για την επιτάχυνση του κυβερ¬ 
νητικού έργου σε θέματα εκπαίδευσης», όπως τροπο¬ 
ποιήθηκε με την περίπτ. β της παραγρ. 13 του άρθρου 
84 τουν. 4485/2017. 

10. Τις διατάξεις του ν. 4485/2017 (ΦΕΚ 114/τ. Α'/ 
04-08-2017) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις». 


11 .Τη με αριθ. πρωτ. 4452/15-05-2017 αίτηση του Με¬ 
λετίου Γεώργιου σχετικά με αίτημα ένταξης του στην 
κατηγορία του Εργαστηριακού Διδακτικού Προσωπι¬ 
κού (Ε.ΔΙ.Π.) στο Τμήμα Μηχανικών Πληροφορικής Τ.Ε. 
της Σχολής Τεχνολογικών Εφαρμογών, σύμφωνα με τις 
διατάξεις της παρ. 3 του άρθρου 68 του ν. 4235/2014 
(Φ.Ε.Κ.32). 

12. Το με αριθ. 13/05-10-2017 (θέμα 1 ο) πρακτικό της 
Κοσμητείας της Σχολής Τεχνολογικών Εφαρμογών του 
Τ.Ε.Ι. Αθήνας, η οποία - λαμβάνοντας υπόψη και την με 
αριθ. πρωτ. 7913/22-9-2017 εισηγητική έκθεση στην 
οποία διατυπώνεται η θετική ομόφωνη εισήγηση της 
Τριμελούς Εισηγητικής Επιτροπής που ορίσθηκε με την 
με αριθ. πρωτ. Φ8/5424/13-06-2017 απόφαση του Διευ¬ 
θυντή της Σχολής Τεχνολογικών Εφαρμογών - ομόφωνα 
αποφάσισε την ένταξη του Μελετίου Γεώργιου, μέλους 
Ε.Τ.Ε.Π. του Τμήματος Μηχανικών Πληροφορικής ΤΕ, 
στην κατηγορία Ε.ΔΙ.Π.τουΤμήματοςΤμήμα Μηχανικών 
Πληροφορικής Τ.Ε. της Σχολής Τεχνολογικών Εφαρμο¬ 
γών, με βάση τα ακαδημαϊκά του προσόντα. 

13. Τα στοιχεία του προσωπικού μητρώου του Μελετί¬ 
ου Γεώργιου, από το οποίο προκύπτουν, μεταξύ άλλων, 
τα ακόλουθα: 

α) Με την με αριθ. πρωτ. Φδ. 1/12949/10-12-2007 πρά¬ 
ξη του Τ.Ε.Ι. Αθήνας κατατάχθηκε σε κενή οργανική θέση 
Διοικητικού Προσωπικού (Δ.Π.) με σχέση εργασίας Ιδιω¬ 
τικού Δικαίου Αορίστου Χρόνου πλήρους απασχόλησης, 
ειδικότηταςΤΕ Πληροφορικής, που συστήθηκε με την με 
αρ. 96043/Ε5/05-09-2007 (ΦΕΚ 1883/τ.Β'/14-09-2007) 
κοινή υπουργική απόφαση. 

β) Υπέγραψε την σύμβαση μίσθωσης εργασίας Ιδιωτι¬ 
κού Δικαίου Αορίστου Χρόνου στις 10-12-2007, με την 
οποία κατατάχθηκε σε κενή οργανική θέση Διοικητικού 
Προσωπικού (Δ.Π.) πλήρους απασχόλησης με σχέση ερ¬ 
γασίας Ιδιωτικού Δικαίου Αορίστου Χρόνου, κατηγορίας 
ΤΕ, ειδικότηταςΤΕ Πληροφορικής και με Μ.Κ. 17ο, από 
10-12-2007 και για αόριστο χρόνο. 

γ) Είναι πτυχιούχος του Τμήματος Πληροφορικής της 
ΣχολήςΤεχνολογικών Εφαρμογών (Σ.Τ.ΕΦ.) τουΤ.Ε.Ι. Αθή¬ 
νας (Ημερομηνία Κτήσης Πτυχίου: 11-06-1999). 

δ) Είναι διπλωματούχος του Προγράμματος Μεταπτυ¬ 
χιακών Σπουδών (Π.Μ.Σ.) «Διδακτική τηςΤεχνολογίας και 
Ψηφιακά Συστήματα» στη κατεύθυνση «Δικτυοκεντρι- 
κά Συστήματα» του Τμήματος Ψηφιακών Συστημάτων 
του Πανεπιστημίου Πειραιά (Ημερομηνία ανακήρυξης: 
25-06-2012). 

ε) Κατατάχθηκε - σε εφαρμογή των διατάξεων του 
ν. 4354/2015 - στις 01 -01 -2016 στο 9ο Μ.Κ.της κατηγορίας 
Τεχνολογικής Εκπαίδευσης (Τ.Ε.) και με πλεονάζοντα 
χρόνο ένα (1) έτος, δέκα (10) μήνες και τρεις (3) ημέρες, 
σύμφωνα μετο με ημερομηνία 17-05-2016 Ατομικό Δελ¬ 
τίο Κατάταξης Υπαλλήλου (Α.Δ.Κ.Υ.). 

στ) Με την με αριθ. πρωτ. Φδ.7/7554/01-9-2016 δια- 
πιστωτική πράξη - η οποία εκδόθηκε σε εφαρμογή του 
ν. 4369/2016 - κατατάχθηκε αυτοδικαίως από 01-01- 
2016 στον βαθμό Α' και με πλεονάζοντα χρόνο ένα (1) 
έτος, δέκα (10) μήνες και τρεις (3) ημέρες, σύμφωνα με 
το συνημμένο στην διαπιστωτική πράξη Ατομικό Δελτίο 
Βαθμολογικής Κατάταξης Υπαλλήλου. 

ζ) Με τη με αρ. πρωτ. Φδ.5/10397/09-11-2016 πράξη 
του Προέδρου τουΤ.Ε.Ι. Αθήνας, που εκδόθηκε σύμφω¬ 
να με τις διατάξεις του άρθρου 66 του ν. 4415/2016 και 
δημοσιεύθηκε στις 06-12-2016 στο Φ.Ε.Κ. 3921/τ.Β', δια¬ 
πιστώθηκε η ένταξή του, σε συσταθείσα - με μετατροπή 
της Ι.Δ.Α.Χ. οργανικής θέσης, πλήρους απασχόλησης που 
κατείχε ωςΔ.Π. σε οργανική θέση ΕΔ.Α.Χ. ΕιδικούΤεχνι- 
κού Εργαστηριακού Προσωπικού (Ε.Τ.Ε.Π.) του Τμήμα¬ 
τος Μηχανικών ΠληροφορικήςΤ.Ε. της Σ.Τ.ΕΦ. του Τ.Ε.Ι. 
Αθήνας. 

14. Την με αρ. πρωτ.Τ.Ε.I.- Α. Φδ. 18/8820/09-11-2016 
βεβαίωση του Ιδρύματος, η οποία εκδόθηκε σε εφαρ¬ 
μογή του άρθρου 28 του ν. 4305/2014, αναφορικά με 
αυτεπάγγελτο έλεγχο γνησιότητας δικαιολογητικών του 
Μελετίου Γεωργίου. 

15. Το γεγονός ότι από την παρούσα πράξη δεν προκα- 
λείται δαπάνη σε βάρος του κρατικού προϋπολογισμού. 

16. Το γεγονός ότι δεν υφίσταται κενή οργανική θέση 
με σχέση εργασίας Ιδιωτικού Δικαίου Αορίστου Χρόνου 
στην κατηγορία του Εργαστηριακού Διδακτικού Προσω¬ 
πικού (Ε.ΔΙ.Π.) στο Τ.Ε.Ι. Αθήνας. 

17. Την με αριθ. πρωτ. 7191/23-08-2017 (ΦΕΚ 423/ 
τ.Υ.Ο.Δ.Δ./31 -08-2017, όπως διορθώθηκε στο ορθό στο 
ΦΕΚ443/τ.Υ.Ο.Δ.Δ./12-09-2017) πράξη τουΤ.Ε.Ι. Αθήνας, 


η οποία εκδόθηκε κατόπιν της με αριθ. 1/23-08-2017 
απόφασης της Συγκλήτου του Τ.Ε.Ι. Αθήνας, με θέμα: 
«Ορισμός αντικαταστάτη Πρύτανη του Τ.Ε.Ι. Αθήνας», 
αποφασίζουμε: 

Εντάσσουμε τον ΜΕΛΕΤΙΟΥ ΓΕΩΡΓΙΟ του ΣΠΥΡΙΔΩΝΑ, 
μέλος του Ειδικού Τεχνικού Εργαστηριακού Προσωπικού 
(Ε.Τ.Ε.Π.) του Τμήματος Μηχανικών Πληροφορικής Τ.Ε. 
τηςΣχολήςΤεχνολογικών Εφαρμογών (Σ.Τ.ΕΦ.) του Ιδρύ¬ 
ματος που υπηρετεί σε οργανική θέση Ιδιωτικού Δικαίου 
Αορίστου Χρόνου με Μ.Κ. 9ο σε συνιστώμενη - με μετα¬ 
τροπή της ως άνω αναφερόμενης θέσης που κατέχει - 
οργανική θέση Ιδιωτικού Δικαίου Αορίστου Χρόνου 
κατηγορίας Εργαστηριακού Διδακτικού Προσωπικού 
(Ε.ΔΙ.Π.), στο Τμήμα Μηχανικών Πληροφορικής Τ.Ε. της 
Σχολής Τεχνολογικών Εφαρμογών (Σ.Τ.ΕΦ.) του Ιδρύ¬ 
ματος, διότι κατά τον χρόνο υποβολής της αίτησης του 
διέθετε τα προσόντα για τον διορισμό στην κατηγορία 
του Ε.ΔΙ.Π. 

Η παρούσα πράξη να δημοσιευθεί στην Εφημερίδα 
της Κυβερνήσεως. 

Αιγάλεω, 20 Οκτωβρίου 2017 
Η Πρύτανης 
ΜΑΡΙΑ ΒΕΝΕΤΙΚΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























